[ca] La pandèmia per SARS-CoV-2 ha ocasionat un impacte sense precedents a nivell global i també en col·lectius de pacients vulnerables com ara els pacients oncològics. L'objectiu de la present tesi doctoral és aportar informació sobre les característiques de la infecció per SARS-CoV-2 en pacients amb càncer sòlid hospitalitzats a l'Hospital Universitari Vall d'Hebron. Amb aquest fi, es va dur a terme una recollida de casos prospectiva i un estudi retrospectiu on es van incloure tots els pacients amb càncer sòlid o tractament oncològic actiu que van ingressar al nostre centre durant els dos primers anys de la pandèmia per COVID-19. En total, 300 pacients van ser inclosos a l'estudi, distribuïts en 6 onades pandèmiques. Presentaven càncer actiu un 93% dels pacients i un 72,3% estaven rebent tractament oncoespecífic. Les neoplàsies més freqüents van ser el càncer de pulmó, el càncer de mama i el càncer colorectal. Un 28,3% dels pacients van morir a causa de la COVID-19, mentre que la mortalitat global als 3 mesos va ser del 53,3%. Els factors associats a una major mortalitat per COVID-19 van ser requerir oxigen suplementari i rebre tractament específic per la COVID-19, mentre que haver rebut una pauta completa de vacunació o patir la infecció en el període comprès després de la introducció de la vacunació es van associar a una menor mortalitat. La mortalitat als 3 mesos es va associar essencialment a variables relacionades amb la malaltia neoplàsica; es van identificar com a factors protectors tenir la malaltia oncològica en remissió, estar rebent tractament antineoplàsic actiu i haver adquirit la infecció a la comunitat, mentre que es van associar a una major mortalitat tenir malaltia metastàtica, requerir oxigen suplementari i rebre tractament davant la COVID-19 . Un 55,3% dels pacients van adquirir la infecció durant un ingrés per una altra causa. Aquests pacients van presentar una mortalitat relacionada amb el COVID-19 similar a aquells amb infecció adquirida a la comunitat però una major mortalitat als 3 mesos, relacionada amb la seva malaltia neoplàsica de base. La mortalitat relacionada amb el COVID-19 es va reduir un 50% en aquests pacients en el període posterior a la introducció de la vacunació. Les dades dels pacients amb càncer sòlid o hematològic i COVID-19 de l'Hospital Vall d'Hebron van ser incorporades a estudis de cohorts internacionals, de les quals es van derivar publicacions a revistes d'alt impacte.

[en] The SARS-CoV-2 pandemic has caused an unprecedented impact on a global scale, but also among vulnerable patient groups, such as cancer patients. The objective of this doctoral thesis is to provide information on the characteristics of SARS-CoV-2 infection in solid cancer patients hospitalized in Vall d'Hebron University Hospital. For this purpose, a prospective collection of cases and a retrospective study was carried out including all patients with solid cancer and/or active oncospecific therapy who were hospitalized in our Centre during the first two years of the COVID-19 pandemic. In total, 300 patients were included in the study, distributed over 6 pandemic waves. Active cancer was present in 93% of patients and 72.3% were receiving oncospecific therapy. Most frequent neoplasms were ling cancer, breast cancer and colorectal cancer. COVID-19-related mortality was 28.3% while all-cause mortality at 3 months was 53.3%. Factors associated with a higher COVID-19-related mortality were the requirement of supplemental oxygen and the reception of anti-COVID-19-specific therapy. Receiving a complete vaccination scheme or being diagnosed in the period after the introduction of vaccines were identified as protective factors. All-cause mortality at three months was predominantly associated with factors related to the oncological disease. Having cancer in remission, the reception of antineoplastic treatment and community-acquired infection were associated with lower mortality. Metastatic disease, the requirement of supplemental oxygen and receiving anti-COVID-19-specific therapy were identified as factors associated with a worse prognosis. The infection was acquired during a pre-existing hospitalization episode in 55.3% of the patients. COVID-19-related mortality was similar to those with community-acquired infection, but all-cause mortality at 3 months was higher, likely owing to underlying neoplasm. COVID-19 mortality was in 50% after the introduction of vaccination programs. Data of Vall d'Hebron University Hospital's patients with solid cancer or haematological malignancies and COVID-19 were incorporated in larger, international cohort studies, resulting in publications in high-impact journals.